Pseudomeges

Se Systematisk inndeling

Pseudomeges er en slekt av biller som tilhører den artsrike underfamilien Lamiinae i familien trebukker (Cerambycidae).

 Utseende 
Store (kroppslengden gjerne ca. 75 millimeter, opptil 110 millimeter), lyst blålig grå trebukker med spredte, svarte flekker. Pseudomeges varioti er en av de største artene i underfamilien Lamiinae.

 Levevis 
Disse billene har larver som lever i død ved av løvtrær, ofte like under barken.

 Utbredelse 
Gruppen er utbredt i Sørøst-Asia, fra India i vest til Vietnam i øst.

 Systematisk inndeling  
Det er en del forvirring om artsavgrensningen i denne slekten, mange kilder opererer bare med én art, Pseudomeges marmoratus. Den virkelige Pseudomeges marmoratus er en forholdsvis sjelden  art som lever i høytliggende områder rundt Himalaya, mens den mye vanligere Pseudomeges varioti er vidt utbredt i Thailand, Indokina og det sørlige Kina.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Monochamini Aurivillius, 1921
 Slekten Pseudomeges Breuning, 1942 - to arter
 Pseudomeges marmoratus (Westwood, 1848) - India, Bhutan, Myanmar, Tibet
 Pseudomeges varioti Le Moult, 1946 - Thailand, Laos, Vietnam, sørlige Kina

 Kilder 

 Catalog of the lamiines of the world - Monochamini
 Katalog over artene, Gamle verden
 Bildegalleri 

 Eksterne lenker 

 Bilde av Pseudomeges marmoratus, hann
 Bilde av Pseudomeges marmoratus 

Kategori:Lamiinae
Kategori:Biller formelt beskrevet i 1942
Kategori:Dyr formelt beskrevet av Stephan von Breuning